A pénteki terrortámadás miatt nem lép fel ma este a Slayer Új-Zélandon | Rockvilág.hu online rockmagazin
A pénteki terrortámadás miatt nem lép fel ma este a Slayer Új-Zélandon
Mint arról több hírforrás is beszámolt, péntek reggel fegyveres támadás történt Új-Zélandon. Christchurch városában, két mecsetben 49 ember ölt meg, 48-at pedig megsebesített egy ausztrál származású muszlimellenes 28 éves férfi, Brenton Tarrant. Az ausztrál férfi a fejére szerelt kamera segítségével a Facebookon élőben közvetítette ámokfutását a Maszdzsid an-Núr mecsetnél. A 17 perces videón látszik, ahogy autón megérkezik az épülethez, bemegy, és elkezd lőni a bent lévőkre. Ezután visszamegy az autójához, egy másik fegyvert vesz a kezébe, újra bemegy, és ismét lőni kezd. Ezután elhajt az autóval, de vezetés közben is lő még a mecset felé. A férfi a közvetítés előtt közölt egy 74 oldalas kiáltványt, amelyben leszögezi: fehér bőrű ausztrál, rasszista, tettét bevándorlásellenessége motiválta.
Mivel ma este ugyanebben a városban tartotta volna utolsó Új-Zélandi koncertjét a Slayer (és a turné előzenekara, az Anthrax), a helyi szervezők tárgyaltak a rendőrséggel és a városi tanáccsal, majd úgy döntöttek, lemondják a tervezett koncertet. A koncert tervezett helyszíne, a Horncastle Aréna, mindössze egy kilométerre van a mecsettől. Volt azért új-zélandi búcsúkoncert, a Slayer és az Anthrax pénteken Aucklandben játszott.
Előző cikkAntimatter koncert a Robotban
Következő cikkItt az “Elmúltál”, egy barátságosabb videó a C.A.F.B.-től